**Izborno povjerenstvo Sveučilišta u Rijeci donijelo je, u skladu s PRAVILNIKOM O PROVEDBI IZBORA STUDENTSKIH PREDSTAVNIKA U STUDENTSKI ZBOR SVEUČILIŠTA U RIJECI I STUDENTSKE ZBOROVE SASTAVNICA SVEUČILIŠTA U RIJECI (KLASA: 003-01/18-01/08 UR. BROJ: 2170-57-01-18-148) od dana 26. travnja 2018. g.**

**NAPUTAK**

**O**

**SUDJELOVANJU PROMATRAČA**

**(ponavljanje glasovanje)**

1. Izborna povjerenstva mogu dozvoliti promatranje glasovanja promatračima.
2. Pravo promatranja glasanja ima svaki zainteresirani član sveučilišne zajednice.
3. Osoba koja želi u svojstvu promatrača promatrati izbore dužna je najkasnije tri (3) radna dana prije dana održavanja izbora prijaviti se za promatranje izbora izbornom povjerenstvu sastavnice (IPs) slanjem ispunjenog [Obrasca 1](http://sz-ri.com/wp-content/uploads/2018/05/Obrazac-1.-Studentski-izbori-2018.docx) na e-mail IPs objavljen na mrežnim stranicama sastavnica i Sveučilišta. Krajnji rok za prijavu promatrača je **petak, 14. rujna 2018.** Najkasnije jedan radni dan prije održavanja izbora IPs im izdaje potvrdu o statusu promatrača, tj. najkasnije u **utorak, 18. rujna 2018**.
4. Uz Obrazac 1 zainteresiran osoba je dužna dostaviti:
   1. Potvrdu o statusu studenta
   2. Presliku osobne iskaznice
5. Promatrači ne mogu istovremeno biti i kandidati na studentskim izborima, članovi BO, članovi povjerenstava za prigovore, članovi izbornih povjerenstava i članovi Studentskog zbora s važećim mandatom.
6. IPs odlučuje o zahtjevima za izdavanje dozvole uzimajući u obzir redoslijed primljenih zahtjeva, prostorne mogućnosti visokog učilišta, utjecaj broja promatrača na održavanje reda i osiguravanje uvjeta za provođenje glasovanja od strane BO, sigurnosne razloge i druge okolnosti koje od strane promatrača mogu utjecati na birače, BO, glasačke materijale i druge izborne radnje. Protiv rješenja IP nije dopušten prigovor.
7. Promatrači su dužni postupati po uputama i nalozima, usmenim i pismenim, koje daje nadležno IPs.
8. Promatrači dokazuju svoj status biračkom odboru (BO) potvrdom i osobnom iskaznicom.
9. Promatrači mogu upozoravati Predsjednika BO na nepravilnosti i zahtijevati njihovo otklanjanje.
10. Promatrači ne smiju ometati rad izbornih tijela, tonski ili video snimati, te na bilo koji način utjecati na birače.
11. Kad nadležno IPs ocijeni da su nastupili ili bi mogli nastupiti nepoželjni ili štetni utjecaji od strane promatrača na održavanje reda i osiguravanje uvjeta za provođenje glasovanja, nadležno IP nalogom će odmah narediti udaljavanje promatrača s biračkog mjesta. Kada nadležno IP naredi udaljavanje promatrača s biračkog mjesta ujedno je i ukinulo eventualno ranije izdano rješenje kojim je dozvolilo promatranje. IPs može takvu odluku priopćiti i usmeno. Protiv rješenja IP nije dopušten prigovor.
12. Uvid u izborni materijal imaju samo osobe na temelju zakonskih ovlaštenja, o čemu odlučuje izborno povjerenstvo.

13. [Obrazac 1](http://sz-ri.com/wp-content/uploads/2018/05/Obrazac-1.-Studentski-izbori-2018.docx) nalazi se u privitku ovog Naputka i čini njegov sastavni dio.

Izborna povjerenstva sastavnica dužna su objaviti ovaj Naputak na oglasnim pločama i mrežnim stranicama sastavnica.

Ovaj Naputak stupa na snagu danom donošenja.

**Prilog:**

1. [Obrazac 1](http://sz-ri.com/wp-content/uploads/2018/05/Obrazac-1.-Studentski-izbori-2018.docx) za prijavu promatrača

KLASA: 003-01/18-01/08

URBROJ: 2170-57-01-18-191

Rijeka, 19. srpanj 2018. godine

PREDSJEDNICA IZBORNOG POVJERENSTVA

Prof. dr. sc. Sanja Barić

Prorektorica za studije i studente

Sveučilišta u Rijeci